EkBass/fiwiki-20250220-pages-articles huggingface dataset:
Pelike

Pelike () on eräs antiikin aikainen keraaminen amforoiden tyyppi. Se tunnetaan vaasien muotona erityisesti kreikkalaisesta keramiikasta. == Historia ja käyttö == Pelikeiksi nykyisin kutsuttu tyyppi kehittyi punakuviotekniikan syntymisen aikoihin arkaaisella kaudella 500-luvun eaa. lopulla, ja niitä valmistettiin klassiselle kaudelle 300-luvulle eaa. saakka. Pelikejä käytettiin ainakin nestemäisten aineiden säilyttämiseen. Antiikin aikana nimeä pelike käytettiin ilmeisesti useista erilaisista astioista. Nykyisin termiä käytetään tutkimuksessa juuri tietynlaisesta amforatyypistä, mutta ei ole varmaa, olisiko sitä kutsuttu pelikeksi myös antiikin aikana. == Muoto == Pelike on muodoltaan avarakaulainen alaosastaan pullea amfora, jonka ääriviiva on yhtenäinen huulesta jalkaan. Sille on tyypillistä, että sen suuaukko muodostaa jalkaosan kanssa yhtenäisen samanlevyisen sylinterin. Peliket koristeltiin yleensä niiden syntyajankohdalle ominaisesti punakuviotekniikalla, mutta myös joitakin mustakuviotekniikalla maalattuja pelikejä tunnetaan. Tiedosto:Pelike.gif|Peliken muoto ulkoa ja sisältä. Tiedosto:Attic pelike MBA Rennes D08-2-32 n1.jpg|Pelike, n. 510 eaa. Tiedosto:Oedipus and Sphinx, pelike, 450-440 BC, Berlin F 2355, 141645.jpg|Pelike, n. 450–440 eaa. Tiedosto:Pittore di pisticci, pelike, donne ed eros, 440-430 ac ca.jpg|Pelike, n. 440–430 eaa. Tiedosto:Pelike woman youth BM F316.jpg|Pelike, n. 370 eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Abraham Geiger

Abraham Geiger (24. toukokuuta 1810 – 23. lokakuuta 1874) oli saksalainen rabbi, joka oli perustamassa reformijuutalaisuutta. Hän halusi poistaa juutalaisuudesta kaikki nationalistiset elementit, etenkin ajatuksen valitusta kansasta. Ystävät avustivat Geigeriä taloudellisesti, jotta hän pystyi opiskelemaan Heidelbergin yliopistossa hepreaa, filosofiaa ja arkeologiaa. Hän siirtyi pian Bonnin yliopistoon, jossa hän opiskeli samaan aikaan Samson Raphael Hirschin kanssa. Myöhemmin Hirschistä tuli ortodoksijuutalaisuuden perustaja ja hänen katkera vastustajansa. Geiger oli ensimmäinen tutkija, joka paneutui juutalaisuuden ja islamin välisiin yhtäläisyyksiin. Hän luetteloi Koraanin vastaavuuksia juutalaisen perinteen kanssa ja tuli näin aloittaneeksi Koraania koskevan modernin tieteellisen tutkimuksen.Geiger, 1898 == Katso myös == * Juutalaisuuden vaikutus islamiin == Lähteet == * Geiger, Abraham: What did Muhammad Borrow from Judaism? Teoksessa: Ibn Warraq (toim.) The Origins of the Koran. Classic Essays on Islam's Holy Book, s. 165–226. Prometheus Books, 1998 (alkuteos 1898) === Viitteet === Luokka:Saksalaiset rabbit Luokka:Saksalaiset teologit Luokka:Vuonna 1810 syntyneet Luokka:Vuonna 1874 kuolleet
Lebes gamikos

Lebes gamikos () on antiikin aikana morsiuskylvyn veden säilyttämiseen käytetty keraaminen astia. Se tunnetaan vaasien muotona kreikkalaisesta keramiikasta. == Historia ja käyttö == Lebes gamikosta käytettiin naisten häärituaaleihin kuuluneen morsiuskylvyn aikana. Se täytettiin vedellä lutroforosta käyttäen. Lebes gamikoksia valmistettiin arkaaiselta kaudelta noin vuosilta 600–575 eaa. lähtien aina klassisen kauden lopulle 300-luvulle eaa. saakka. Vaasityypin nimi tunnetaan kirjallisista lähteistä, ja sen tiedetään viittaavan varmuudella kyseisiin vaaseihin. Nimi tarkoittaa ”häälebestä” ja viittaa lebekseen. == Muoto ja tyypit == Lebes gamikos muistuttaa muodoltaan monin tavoin pientä lebestä. Se kuitenkin eroaa tavallisesta lebeksestä siten, että siinä on selvä kaula, jalka ja kansi, sekä hartiaosassa pystysuuntaiset kädensijat. Se asetettiin erilliselle irtonaiselle, korkealle jalustalle. Lebes gamikosten maalauskoristelu esittää usein hääaihetta, ja joskus koristelussa esiintyy astia itse. Tyyppi 1 Tyypin 1 lebes gamikos muodostaa yhden vaasin yhdessä jalustansa kanssa, toisin sanoen on kiinni jalustassa. Malja on pieni ja syvä, ja siinä on selkeä kaula ja riippuva huuli. Pystysuuntaiset kädensijat ovat korkeat. Maljassa on yleensä kuvullinen kansi, jossa on varrellinen kädensija. Tiedosto:Lebes Gamikos.gif|Tyypin 1 lebes gamikoksen muoto ulkoa ja sisältä. Tiedosto:Attica, lebes gamikos con giudizio di paride e scena matrimoniale, 520-510 ac. ca..JPG|Lebes gamikos, n. 520–510 eaa. Tiedosto:Lebes Gamikos (II) des Sabouroff-Malers 1.JPG|Lebes gamikos, n. 450 eaa. Tyyppi 2 Tyypin 2 lebes gamikos eroaa tyypistä 1 niin, että siinä on jalustan sijaan matala jalka eikä kaulaa. Tiedosto:Lebes gamikos - type 2.jpg|Tyypin 2 lebes gamikoksen muoto. Tiedosto:Greece, late 5th or early 4th Century BC - Lebes Gamikos - 1915.531 - Cleveland Museum of Art.tif|Lebes gamikos, n. 425–375 eaa. Tiedosto:Landesmuseum Württemberg Stuttgart Antike 068.jpg|Lebes gamikos, n. 400–300-luku eaa.? == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Lekane

Lekane (, myös ) on antiikin aikana käytetty keraaminen astia. Se tunnetaan vaasien muotona erityisesti kreikkalaisesta keramiikasta. Lekane on suuri avarasuinen talousastia, jota käytettiin muun muassa ruoanlaitossa. Siinä on kaksi vaakasuuntaista nauhamaista kädensijaa. Kädensijojen muoto viittaa siihen, että lekanet on alun perin tehty muusta kuin keraamisesta materiaalista. Lekaneissa ei ollut kantta, ja ne olivat usein vailla maalauskoristelua. Lekanea muistuttaa paljon lekanis, joka on matalampi ja kannellinen astia. Aina näiden kahden tyypin välille ei kuitenkaan tehdä selvää eroa. Tiedosto:Lekane Form 1.jpg|Lekanen muoto ulkoa ja sisältä. Tiedosto:Terracotta lekane (dish) MET DP1879.jpg|Lekane, n. 550–540 eaa. Tiedosto:Terracotta lekane (dish) MET DP1880.jpg|Lekane, n. 550–540 eaa. Tiedosto:Apulian red-figure Lekane by the circle of the Baltimore Painter Antikensammlung Kiel B 892.jpg|Apulialainen lekane, n. 330 eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Lagynos

Lagynos () on antiikin aikana käytetty keraaminen kannu. Se tunnetaan vaasien muotona erityisesti kreikkalaisesta keramiikasta. Lagynos on muodoltaan kapeakaulainen kannu, jonka vartalo on leveä ja litteä ja muistuttaa kaksoiskartiota. Kädensija ulottuu vaasin hartiasta lähes kaulan yläosaan. Se on joskus kierteinen. Tiedosto:Lagynos.gif|Lagynoksen muoto ulkoa ja sisältä. Tiedosto:Hellenistic Lagynos LACMA M.49.14.32.jpg|Lagynos, n. 350–50 eaa. Tiedosto:Terracotta Lagynos (pitcher), Cyprus, 4th-3rd centuries BCE, HAA.JPG|Lagynos, 300–200-luku eaa. Tiedosto:Fethiye museum 7019.jpg|Lagynos, n. 146 eaa. Tiedosto:3314 - Athens - Stoà of Attalus Museum - Grotesque lagynos - Photo by Giovanni Dall'Orto, Nov 9 2009.jpg|Lagynos, 1. vuosisata eaa./jaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Rantakarhunsammal

Rantakarhunsammal (Polytrichum jensenii) on pystykasvuinen sammallaji. Se kuuluu Polytrichaceae-heimoon ja karhunsammalten sukuun. Yleisväriltään se on vihreä, mutta vartta alaspäin mentäessä väri muuttuu ruskeammaksi. Se kasvaa muutaman senttimetrin korkuiseksi. Laji on elinvoimainen, ja se on yksi Suomen 55 vastuulajista lehtisammalissa. Rantakarhunsammal on eräs luhtaisuutta ilmentävä sammal. Sitä esiintyy koko Suomessa Kaakkois-Suomea ja Itä-Suomea lukuun ottamatta. == Lähteet == ==Aiheesta muualla== *ITIS: Polytrichum jensenii *Flora of North America: Polytrichum jensenii Luokka:Karhunsammalet
Lekythos aryballos

Lekythos aryballos () on antiikin aikana käytetty keraaminen pullo. Se tunnetaan vaasien muotona erityisesti kreikkalaisesta keramiikasta. Lekythos aryballos on nimensäkin mukaisesti eräänlainen lekyytin ja aryballoksen välimuoto. Se on muodoltaan lekyyttiä matalampi ja pyöreämpi. Lekythos aryballoksia valmistettiin erityisesti 400-luvulla eaa. Luokka:Antiikin Kreikan vaasien muodot Luokka:Kreikankieliset sanat ja sanonnat
Scotty Cranmer

Scotty Cranmer (11. tammikuuta 1987 Howell, New Jersey, Yhdysvallat) on yhdysvaltalainen BMX-pyöräilijä, jonka lempinimi on ”the Bulldozer”. Hänellä on useita sponsoreita, muun muassa kenkämerkki Vans. Hän oli neljäs Dew Tour 2007 kisan BMX: Park -sarjassa. Samassa sarjassa hän oli toinen vuonna 2006. ==Saavutukset== ===2005=== *AST Dew Tour − Panasonic Open − 3. sija *AST Dew Tour − Right Guard Open − 8. sija *AST Dew Tour − Vans Invitational − 2. sija *AST Dew Tour − Toyota Challenge − 2. sija *AST Dew Tour − PlayStation Pro − 1. sija *AST Dew Tour − Yearend Overall − 2. sija *Bike 2005 Birmingham, Englanti − 2. sija *Vans “Let it Ride” Las Vegas − 1. sija *X-Games − BMX Park − 2. sija ===2006=== *X Games − Park − 1. sija *AST Dew Tour − Panasonic Open − 1. sija *AST Dew Tour − Right Guard Open − 15. sija *AST Dew Tour − Vans Invitational − 2. sija *AST Dew Tour − Toyota Challenge − 1. sija *The Cool Challenge − Espens Challenge − 1. sija ===2007=== *X Games − Park − 2. sija *Suoritti ensimmäisenä maailmassa frontflip-tailwhip -tempun *AST Dew Tour − Toyota Challenge − 1. sija *BMX Masters Luokka:Yhdysvaltalaiset pyöräilijät Luokka:Vuonna 1987 syntyneet Luokka:Elävät henkilöt
Koirakuiskaaja

Koirakuiskaaja (Dog Whisperer with Cesar Millan) on Emmy-palkittu televisiosarja, jota on esittänyt vuodesta 2004 National Geographic Channel. Suomessa sarjaa on esittänyt Ava ja Liv. Sarjan pääosassa on ”koirakuiskaaja” Cesar Millan, jonka työtä sarja seuraa. ==Cesar Millan== Millan on erikoistunut koiriin, joilla on aggressiivisia taipumuksia tai muita vakavia käytöshäiriöitä. Millan uskoo, että koirasta tulee tasapainoinen ja onnellinen kun ihminen ottaa johtajan aseman koiraan nähden. Ohjelmassa hän opettaa koiran omistajaa kuinka tämä saavutetaan ja ylläpidetään liikunnan, kurin ja hellyyden avulla. Millanilla itsellään on noin 40 koiraa, jotka elävät yhtenä laumana tasapainossa ja onnellisena. Lauma koostuu lähinnä ns. voimakkaista roduista, kuten pitbulleista, rottweilereista ja saksanpaimenkoirista. Suurin osa näistä koirista on entisiä ongelmakoiria, jotka Cesar on pelastanut ihmisiltä tai koiratarhoista. ==TV-sarja== Sarjan jaksot ovat yleensä jaettu kahteen tai kolmeen osaan, kahden tai kolmen eri koiran tai koirien ja näiden perheiden ympärille. Ensin koiran omistaja saa kertoa millainen ongelma koiraa vaivaa, ja sitä kuvataan ”ennen” tilassa. Sitten Cesar Millan saapuu paikalle, vie koiran kävelylle ja ohjeistaa sitten omistajia miten koiran ongelma korjataan ihmisen käytöksen muuttamisella. Millan opettaa, kuinka koiraa tulee taluttaa hihnassa, ja palkita ja korjata oikealla hetkellä. Vaikka ohjelmassa näytetään, kuinka koira muuttuu nopeasti kun otetaan Millanin opit käyttöön, hän painottaa, että mikään hänen metodeistaan ei ole pikaratkaisu, vaan koiran kuntoutus vie aikaa ja vaatii ihmisen ymmärrystä muuttaa eniten itseään. ==Kritiikki== Useat suomalaiset koira-asiantuntijat ovat kyseenalaistaneet Cesar Milanin rankaisemista ja alistamista sisältävät koulutusmetodit. Lisäksi jaksoja on sensuroitu, sillä ne sisältävät Suomen eläinsuojelulain vastaisia koulutusvälineitä. HESY:n puheenjohtajan mukaan väkivaltaisilla koulutusotteilla on vahingollisia seurauksia ja saadaan aikaan vain entistä arvaamattomampia koiria. ==Lähteet== *National geographic channel *Cesar Millan * MTV3 * Millan,C ja Peltier, M.J.: Cesar's Way, Harmony Books, 2006 *SEY suomen eläinsuojelu === Viitteet === ==Aiheesta muualla== *http://channel.nationalgeographic.com/channel/dogwhisperer/ *http://www.cesarmillaninc.com/ *http://www.mtv3ava.fi/sivusto.shtml/koirakuiskaaja/ohjelmasta?744837 Luokka:Yhdysvaltalaiset televisiosarjat
Arvopaperivälittäjä

Arvopaperivälittäjä on yritys, joka toteuttaa asiakkaidensa arvopapereiden osto- ja myyntitoimeksiantoja. Tyypillisesti välittäjä siirtää toimeksiannot sellaisenaan tai muokattuina edelleen arvopaperipörssiin toteutettaviksi. Joissain tapauksissa arvopaperivälittäjä voi toteuttaa kaupan itse esim. toisen välittäjän tai toisen sijoittajan kanssa tai asettua itse kaupan vastapuoleksi. Arvopaperivälittäjää pörssissä edustavaa työntekijää kutsutaan meklariksi. Perinteisesti välitysyritykset on organisoitu seuraavasti: * Front office (kaupankäynti, deski) vastaanottaa asiakkaiden toimeksiannot ja välittää ne edelleen pörssiin, sekä joissain tapauksissa jakaa toteutuneet kaupat asiakkaiden toimenksiantoihin. * Middle office huolehtii kirjanpidosta, valvoo päivittäistä toimintaa sekä tukee muita toimintoja. * Back office (bäkkäri, "T+3 Boyz") selvittää asiakkaille toteutetut kaupat huolehtimalla arvopapereiden ja rahojen siirroista useimmiten selvitysjärjestelmässä. Joissain tapauksissa suorittaa toteutuneiden kauppojen jaon asiakkaiden toimeksiantoihin. ==Katso myös== * Sijoittaminen * Arvopaperipörssi ==Aiheesta muualla== Arvopaperimarkkinalaki, Arvopaperinvälittäjä Finanssialan Keskusliitto, Arvopaperinvälitys Pörssisäätiö Luokka:Sijoittaminen
Välittäjä

Välittäjä on henkilö, joka saattaa yhteen solmittavaksi aiotun sopimuksen osapuolet. Välittäjä saattaa toimia myös toisen tai molempien sopijapuolten lähettinä tai valtuutettuna. Välittäjä tarkoittaa oikeudellisessa kielenkäytössä usein samaa kuin meklari, vaikka kumottu arvopaperimarkkinalaki (495/1989, 4 §) käyttää meklari-nimitystä arvopaperinvälittäjien edustajista, jotka hoitavat asiakkaiden toimeksiantoja. Välityssopimuksia voidaan solmia arvopapereista, tavaroista, vakuutuksista, ilma-aluksista, laivoista, luotoista, asunnon vuokrauksesta, liikehuoneiston vuokrauksesta ja kiinteistönvälityksestä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 1030–1032. Välittäjällä on oikeus saada palkkio tekemästään välitystehtävästä, jos sopijapuolten välillä solmitaan sopimus. Välittäjä on velvollinen suorittamaan saamansa tehtävän, olemaan lojaali, olemaan vaiti tietoonsa saamistaan asioista, noudattamaan toimeksiantajan ohjeita, raportoimaan välitystehtävän vaiheista ja suorittamaan mahdollisen tilityksen. Oikeuskirjallisuudessa katsotaan välittäjällä olevan vahingonkorvausvastuu toimeksiantajaansa kohtaan. Toiset katsovat korvausvastuun tulevan kyseeseen aina, toiset puolestaan katsovat vastuun laajuuden riippuvan siitä, onko välittäjä toiminut vain lähettinä vai myös valtuutettuna. ==Lähteet== Luokka:Velvoiteoikeus
Orhon (joki)

Orhon () on Selengan oikeanpuoleinen sivujoki Mongoliassa. Sen pituus on 1 124 kilometriä ja valuma-alueen laajuus on 132 800 neliökilometriä. Orhon on Mongolian pisin joki. Se saa alkunsa Hangaivuorilta ja virtaa kohti pohjoista. Alajuoksu on liikennöintikelpoinen. Orhonin suurin sivujoki on Tuul. Jokilaaksossa sijaitsee kaksi merkittävää arkeologista kokonaisuutta: muinaisten uiguurien pääkaupunki Har balgas ja mongolivaltakunnan keskus Karakorum. Alueelta on löydetty myös turkkilaisia riimukirjoituksia. Vuonna 2004 Orhonin jokilaakson kultturimaisemasta tuli Unescon maailmanperintökohde. == Lähteet == ==Aiheesta muualla== * Unescon maailmanperintösivusto Luokka:Mongolian joet Luokka:Unescon maailmanperintökohteet Mongoliassa
Novyi Afon

Novyi Afon (abhaasiksi Афон Ҿыц, Afon Čəc, , ) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannikolla 18 kilometriä Suhumista luoteeseen. Kaupunki kuuluu Gudautan piiriin. Sen kautta kulkee Venäjältä Tbilisiin johtava rautatie (Psyrtshan asema). Asukkaita on 1 300 henkeä (vuonna 2003). Paikalla sijainnut kaupunki Anakopia mainitaan ensimmäisen kerran 200-luvulla. 700-luvun lopulla se oli Abhasian kuningaskunnan keskus ennen kuin pääkaupunki siirrettiin Kutaisiin. Myöhemmin paikalla oli Nikopsia-niminen genovalainen kauppapaikka. Sittemmin paikkakunnan nimenä oli Psyrtsha. Vuonna 1874 Athokselta saapuneet munkit perustivat Uuden Athoksen luostarin, josta tuli huomattava uskonnollinen keskus. Neuvostoaikana paikkakunta oli suosittu matkailukohde. Luostarialueen lisäksi kaupungin nähtävyyksiä ovat Iverian vuorella sijaitsevat muinaisen linnoituksen ja kirkon rauniot sekä vuonna 1961 löydetty karstiluola. == Aiheesta muualla == Luokka:Abhasian kaupungit Luokka:Gudautan piiri
Munchkin (kissa)

Munchkin on Yhdysvalloista peräisin oleva kissarotu, jonka näkyvin tunnusmerkki on luontaisen geenimutaation aikaansaama lyhytjalkaisuus. Rotu on saanut nimensä elokuvaasa Ihmemaa Oz esiintyvistä lyhytkasvusista maiskisista (). Suomessa rotu on harvinainen, sillä Suomen Kissaliitto ja sen kattojärjestö Fédération Internationale Féline eivät ole hyväksyneet sitä, eikä rotu voi osallistua Kissaliiton alaisiin näyttelyihin. == Lähteet == Luokka:Kissarodut Luokka:Seulonnan keskeiset artikkelit
Gudauta

Gudauta (, abhaasiksi Гәдоуҭа G˚dowtha, georgiaksi გუდაუთა Gudauta) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannalla 37 kilometriä Suhumista luoteeseen. Kaupunki on Gudautan piirin keskus. Sen kautta kulkee Venäjältä Tbilisiin johtava rautatie (Gudautan asema). Asukkaita on 7 700 henkeä (vuonna 2003). Gudauta sai kaupunginoikeudet vuonna 1926. Neuvostoaikana se oli suosittu matkailukohde. Nähtävyyksiin kuuluu museoalue Abazgija, läheisessä Lyhnan kylässä sijaitsevat keskiaikaisen palatsin rauniot ja 900–1000-luvun kirkko sekä Abahvatsan linnoitus. ==Aiheesta muualla== * Gudautan kaupungin ja piirin sivusto Luokka:Abhasian kaupungit Luokka:Gudautan piiri
Pitsunda

Pitsunda (, abhaasiksi Пиҵунда, Pic’unda, georgiaksi ბიჭვინთა, Bič̣vinta) on kylpyläkaupunki Georgiaan kuuluvassa, mutta itsenäiseksi julistautuneessa Abhasian tasavallassa. Se sijaitsee Mustanmeren rannan samannimisellä niemellä 20 kilometriä Gagrasta etelään. Antiikin aikana Pitsundan niemellä sijaitsi kreikkalaisten perustama Pitiuntin kaupunki. 300–700-luvuilla se oli Bysantin tärkeä tukikohta ja Kaukasian kristillinen keskus. 780-luvulta lähtien se kuului Abhasian kuningaskuntaan ja 900-luvun lopulta Georgiaan. 1300–1400-luvuilla paikalla oli genovalaisten kauppapaikka Pezonda. Neuvostoaikana Pitsunda oli suosittu matkailukohde. 1950-luvulla tehdyissä arkeologisissa kaivauksissa löydettiin 300–400-lukujen basilikojen jäänteitä lattiamosaiikkeineen. Muinaisen keskustan koillispuolella on 900-luvulta peräisin oleva kolmilaivainen ristikupolikirkko. Nähtävyyksiin kuuluu myös 200 hehtaarin laajuinen vanha mäntymetsä. Vuonna 1991 Pitsundassa oli 11 000 asukasta, mutta Abhasian sisällissodan jälkeen suuri osa venäläisistä ja georgialaisista on muuttanut pois. Kaupunginoikeudet Pitsunda sai vuonna 2007. ==Lähteet== ==Aiheesta muualla== * Epävirallinen kaupunkisivusto Luokka:Abhasian kaupungit Luokka:Antiikin Kreikan siirtokunnat
Innocent Eyes (Delta Goodremin albumi)

Innocent Eyes on australialaisen laulajan Delta Goodremin ensimmäinen albumi vuodelta 2003. Innocent Eyes on Goodremin kaupallisesti menestynein levy. Sitä on myyty maailmanlaajuisesti 2,5 miljoonaa kappaletta. Viisi albumin singleistä nousi Australiassa listaykkösiksi tehden Goodremista ensimmäisen artistin, joka on saanut viisi listaykköstä ensimmäiseltä albumiltaan. "Delta Goodrem - Innocent Eyes - Biography" Albumin tunnetuimpia kappaleita ovat "Lost Without You", "Not Me, Not I" ja "Born to Try". ==Kappaleet== # Born to Try (Goodrem, Audius Mtawarira) -- 4:13 # Innocent Eyes (Goodrem, Vince Pizzinga) -- 3:53 # Not Me, Not I (Goodrem, Kara DioGuardi, Gary Barlow, Eliot Kennedy, Jarrad Rogers) -- 4:25 # Throw It Away (Barlow, Kennedy, Cathy Dennis) -- 3:52 # Lost Without You (Gerrard, Bridget Benenate) -- 4:10 # Predictable (Goodrem, DioGuardi, Rogers) -- 3:40 # Butterfly (Barlow, Kennedy, Tim Woodcock) -- 4:00 # In My Own Time (Goodrem) -- 4:06 # My Big Mistake (Goodrem, Barlow, Kennedy, Woodcock) -- 3:44 # This Is Not Me (Goodrem, Pizzinga) -- 4:29 # Running Away (Goodrem, Barlow, Kennedy, Woodcock) -- 3:21 # A Year Ago Today (Goodrem, Mark Holden, Paul Wiltshire) -- 4:13 # Longer (Goodrem, Barlow, Kennedy, Woodcock) -- 3:53 # Will You Fall for Me (Goodrem) -- 3:59 Bonus-DVD (Deluxe Edition) * Born to Try (musiikkivideo) * Lost Without You (musiikkivideo) * Born to Try (live) * Born to Try (behind the scenes) * Lost Without You (behind the scenes) * Delta in London (behind the scenes) ==Singlet== * Born to Try (2002) * Lost Without You (2003) * Innocent Eyes (2003) * Not Me, Not I (2003) * Predictable (2003) * Throw It Away (promo) (2004) B-puolet * Hear Me Calling (Lost Without You, Innocent Eyes) * Lost For Words (Innocent Eyes) * Right There Waiting (Not Me, Not I) * Have Yourself a Merry Little Christmas (cover) (Not Me, Not I) * Happy Xmas (War Is Over) (John Lennon -cover) (Not Me, Not I; Predictable) * Here I Am (Piano/Cello Version) (Predictable) ==Lähteet== Luokka:Vuoden 2003 esikoisalbumit Luokka:Delta Goodremin albumit
Lermontov

Lermontov () on kaupunki Stavropolin aluepiirissä Venäjällä. Se sijaitsee Kaukasusvuoriston juurella, Kaukasian kivennäisvesikylpyläalueen keskellä, 190 kilometriä Stavropolista lounaaseen. Asukkaita on 22 700 (vuonna 2013). Lermontovskin uraanikaivostaajama perustettiin vuonna 1953. Vuonna 1956 siitä tuli Lermontovin kaupunki. Uraanin louhinta päättyi vuonna 1967, minkä jälkeen paikkakunnalle syntyi mm. elektroniikka- ja konepajateollisuutta. ==Lähteet== * ==Aiheesta muualla== * Lermontovin kaupungin sivusto Luokka:Stavropolin aluepiirin kaupungit
Myllyojan rautatieasema

Myllyojan rautatieasema () on rautatieliikennepaikka Heinolassa Lahti–Heinola- radan varrella. Se sijaitsee ratakilometrillä 161+727. Myllyoja toimii lupapaikkana Lahden ja Heinolan välillä ajaville junille. Myllyojan nimenä oli vuoteen 1945 asti Jyränkö, ja tämän jälkeen vuoteen 1949 Myllykylä. Myllyojan ratapihalla on kolme läpiajettavaa raidetta. Aivan ratapihan vieressä toimii Kuusakoski Oy:n romuttamo, jolla on yksi läpiajettava raide sekä kaksi pistoraidetta. Romuttamolla on myös oma Move51h-tyyppinen vaihtoveturi. Myllyojan tavaraliikenne koostuu kokonaan Kuusakoski Oy:n romukuljetuksista. Viime aikoina Kuusakoski Oy on romuttanut muun muassa Gbln-vaunuja. Myllyojan ohi ajaa arkisin 2–4 tavarajunaa päivässä. Henkilöliikenne radalla loppui vuonna 1968. Vanha Thure Hellströmin piirtämä rautatieasema on yhä jäljellä, mutta kaikki muut rakenneukset purettiin vuonna 2020. == Lähteet == Luokka:Heinolan rautatieliikennepaikat
Mistaken Identity

__NOTOC__ Mistaken Identity on australialaisen laulajan Delta Goodremin albumi vuodelta 2004. Albumi nousi Australiassa listaykköseksi, mutta ei menestynyt kuitenkaan yhtä hyvin kuin Goodremin ensimmäinen albumi Innocent Eyes. Monet Mistaken Identity -albumin kappaleet ovat tunnelmaltaan Goodremin aiempia kappaleita synkempiä, ja käsittelevät vakavampia teemoja, mm. sairastumista, ihmissuhteiden ongelmia ja vaikeuksista selviämistä. Goodrem sairasti albumin tekovaiheessa syöpää, Hodginin tautia, josta hän kuitenkin myöhemmin parani. Albumin tunnetuimpia kappaleita ovat "Out of the Blue" ja Goodremin Brian McFaddenin kanssa laulama duetto "Almost Here". == Kappaleet == === Australialainen painos === # # # # # # # # # # # # # # # === Kansainvälinen painos === # Out of the Blue -- 4:25 # The Analyst -- 3:36 # Mistaken Identity -- 4:01 # Sanctuary -- 3:50 # A Little Too Late -- 3:30 # Be Strong -- 4:03 # Last Night on Earth -- 4:10 # Almost Here -- 3:48 # Miscommunication -- 3:37 # Electric Storm -- 4:12 # Extraordinary Day -- 4:16 # Fragile -- 3:39 # Disorientated -- 4:16 (bonuskappale) # You Are My Rock -- 3:20 (bonuskappale) === Bonus-DVD (Deluxe Edition) === * Out of the Blue (musiikkivideo) -- 4:01 * Out of the Blue (behind the scenes) -- 4:41 * Europe 2004 (behind the scenes) -- 4:41 * Making of Mistaken Identity -- 3:38 * Track by Track -- 5:23 ;B-puolet * Visualise (Out of the Blue) * Beautiful Madness (Out of the Blue) * How a Dream Looks (Out of the Blue, Mistaken Identity) * Silence Be Heard (Mistaken Identity) * Hollow No More (Almost Here) * Hollow No More (ft. Brian McFadden) (Almost Here) * Turn You Away (Almost Here) * The Riddle (A Little Too Late) * If I Forget (demo) (A Little Too Late) == Arvostelut == * Allmusic: Allmusic review == Lähteet == Luokka:Vuoden 2004 albumit Luokka:Delta Goodremin albumit
Sanelma Vuorre

Sanelma Vuorre (o.s. Pesonen, 26. lokakuuta 1919 Turku – 27. kesäkuuta 2009 Helsinki) oli suomalainen mannekiinikoulun johtaja. Vuorteelle oli myönnetty opetusneuvoksen arvonimi. Vuorre oli koulutukseltaan liikunnanohjaaja, ja hän opiskeli Telma Tuuloksen tanssi- ja koreografiakoulussa. Hän voitti 1941 kilpailun, joka alkuun oli Miss Suomi -kilpailu, mutta jonka titteli muutettiin Miss Messuhalliksi, koska tasoa ei pidetty riittävän korkeana. Vuorre perusti mannekiinikoulun 1953, ja sivutoimipisteitä useille paikkakunnille. Koulu toimi lähes 50 vuotta. Vuorre vei suomalaismannekiineja maailmalle. Esimerkiksi ranskalainen muotisuunnittelija Christian Dior teki yhteistyötä hänen kanssaan. Vuoden 1995 eduskuntavaaleissa Vuorre oli Naisten puolueen ehdokkaana Uudenmaan vaalipiirissä. Hän sai 30 ääntä.Luettelo ehdokkaista vaalipiireittäin ja puolueittain, myös heidän äänimääränsä ja vertauslukunsa 1995 (Tilastokeskus) == Lähteet == ==Kirjallisuutta== *Pirjo Tuominen, Madame, Sanelma Vuorre, Tammi 1991. ISBN 951-30-9839-7 == Aiheesta muualla == *Mirja Pyykkö, Miksi juuri Sanelma Vuorre? Yle, Elävä arkisto Luokka:Suomalaiset muotialan vaikuttajat Luokka:Vuonna 1919 syntyneet Luokka:Vuonna 2009 kuolleet
Lesozavodsk

thumb|left|230px|Silta Ussurijoen yli Lesozavodskissa Lesozavodsk () on kaupunki Primorjen aluepiirissä Venäjällä. Se sijaitsee Ussurijoen rannalla noin 350 kilometriä Vladivostokista koilliseen ja runsas 10 kilometriä kaakkoon Kiinan rajasta. Kaupungin kautta kulkee Siperian rata. Vuoden 2010 väestönlaskennan mukaan kaupungissa oli 37 034 asukasta. Kaupunki on perustettu vuonna 1938. Siellä on lähinnä puunjalostus- ja huonekaluteollisuutta. Lähistöllä sijaitsee Šmakovkan kylpylä. ==Lähteet== ===Lähteet joihin ei ole viitattu=== * ==Aiheesta muualla== * Lesozavodskin kaupungin sivusto Luokka:Primorjen aluepiirin kaupungit
Lehtokarhunsammal

Lehtokarhunsammal (Polytrichastrum formosum) on pystykasvuinen sammallaji. Se kuuluu Polytrichaceae -heimoon ja karhunsammalten sukuun. Yleisväriltään lehtokarhunsammal on vihreä. Se kasvaa muutaman senttimetrin korkuiseksi. Läheltä katsottuna lehtokarhunsammal näyttää minikokoisilta männyn taimelta. Lajia kasvaa esimerkiksi kallioiden varjoisilla seinämillä ja runsasravinteisilla korvilla. Sen itiöt ovat pieniä. Lehtokarhunsammalta esiintyy koko Suomessa Pohjois-Suomea lukuun ottamatta. Se on uhanalaisuus luokittelultaan elinvoimainen. == Lähteet == ==Aiheesta muualla== *ITIS: Polytrichastrum formosum Luokka:Karhunsammalet
Jyrängön linjavaihde

Jyrängön linjavaihde () on lakkautettu rautatieliikennepaikka -radalla Heinolassa, Jyrängön kaupunginosan pohjoispuolella. Liikennepaikka avattiin vuonna 1932, ja se toimi muutaman kuukauden rataosan pääteasemana ennen kuin Jyrängönvirran ylittävä rautatiesilta valmistui. Alun perin asema oli nimeltään Ränninmäki, ja liikennepaikkarakennuksena toimi pieni vahtitupa. Asemalla oli myös raakapuun kuormauspaikka. Miehitys Jyrängössä lopetettiin vuonna 1957, jolloin se muutettiin seisakevaihteeksi. Henkilöliikenne lopetettiin vuonna 1968, ja koko liikennepaikka lakkautettiin vuonna 1973. Se avattiin kuitenkin myöhemmin uudelleen linjavaihteena, ja se käsitti pääraiteen sekä siitä Hevossaareen erkanevan teollisuusraiteen vaihteen. Jyrängön liikennepaikka lakkautettiin uudelleen joulukuussa 2013, ja vaihde purettiin samana syksynä. Liikennepaikkarakennus oli purettu jo aiemmin. == Lähteet == Luokka:Heinolan liikenne Luokka:Päijät-Hämeen lakkautetut rautatieliikennepaikat
Lesosibirsk

Lesosibirsk () on kaupunki Krasnojarskin aluepiirissä Venäjällä. Se sijaitsee Jenisein rannalla 458 kilometriä Krasnojarskista luoteeseen. Atšinskista lähtevä sivurata yhdistää kaupungin Siperian rataan. Asukkaita on 64 200 henkeä (vuonna 2008). thumb|230px|left|Pyhän ristin ortodoksikirkko Vuodesta 1640 lähtien paikalla sijaitsi Maklakovon kylä, jonne perustettiin 1900-luvun alussa pieni saha. Toisen maailmansodan jälkeen rakennettujen suurten sahalaitosten asuintaajamat yhdistettiin vuonna 1975 Lesosibirskin kaupungiksi. Nykyään siellä on lähinnä metsä- ja kemian teollisuutta. Kaupungissa on myös suuri jokisatama. ==Lähteet== * == Aiheesta muualla == Luokka:Krasnojarskin aluepiirin kaupungit
Pohjankarhunsammal

Pohjankarhunsammal (Polytrichastrum norwegicum) on arktisten alueiden ja vuoristojen pystykasvuinen sammallaji. Se kuuluu Polytrichaceae -heimoon ja vuorikarhunsammalten sukuun. Lajia esiintyy Suomessa ainoastaan Metsä-Lapissa ja Tunturi-Lapissa. Metsä-Lapissa laji on luokiteltu uhanalaiseksi. Valtakunnallisessa luokittelussa pohjankarhunsammal on elinvoimainen. Nykyisin pohjankarhunsammalta pidetään samana lajina kuin vuorikarhunsammalta (Polytrichastrum alpinum). == Lähteet == Luokka:Karhunsammalet Luokka:Aiemmin tunnistetut kasvilajit
Livny

thumb|270px|Sosnajokea ja Livnyn kaupunkia. Livny () on kaupunki Orjolin alueella Venäjällä. Se sijaitsee Donin sivujoen Sosnan varrella 154 kilometriä Orjolista kaakkoon. Kaupunki on Livnyn piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Livnyn kautta kulkee Verhovjen ja Marmyžin välinen rautatielinja sekä Orjolin ja Jeletsin välinen maantie. Asukkaita on 51 900 henkeä (vuonna 2005). Kaupunki tunnetaan 1100-luvulta lähtien. 1200-luvulla sen hävittivät mongolit. Boris Godunovin määräyksestä rakennettiin vuonna 1586 linnoitus, jonka viereen syntyi esikaupunki. Livny oli yksi Ivan Bolotnikovin talonpoikaiskapinan keskuksia vuosina 1606–1607. Vuosisadan puolivälissä se menetti sotilaallisen merkityksensä. Kaupunginoikeudet Livny sai vuonna 1708 ja vuonna 1778 siitä tuli Orjolin lääniin kuuluneen kihlakunnan keskus. Toisen maailmansodan aikana kaupunki oli jonkin aikaa saksalaisten miehittämä ja kärsi suuria vahinkoja. Nykyään siellä on lähinnä kone- ja laite- sekä elintarviketeollisuutta. Nähtävyyksiä ovat Sosnajoen yläpuolella kohoava vuonna 1592 perustettu Sergein luostari sekä keskustan klassistiset rakennukset. ==Lähteet== * ==Aiheesta muualla== * Epävirallinen kaupunkisivusto * Livny Orjolin alueen sivustolla Luokka:Orjolin alueen kaupungit
Esprit (yritys)

Esprit on alkujaan yhdysvaltalainen vuonna 1968 San Franciscossa perustettu vaatemerkki ja -yritys. Yrityksen ovat perustaneet Susie ja Douglas Tompkins. Sen nykyinen emoyhtiö Esprit Holdings Limited on ollut vuodesta 1993 lähtien listattuna Hongkongin pörssissä, ja sen osake kuuluu Hang Seng -indeksiin. Esprit'n pääkonttorit sijaitsevat Hongkongissa ja Saksassa. Esprit toimii yli 40 maassa, joissa sillä on yhteensä yli 900 liikettä. Yrityksellä on lisäksi yli 8 500 jälleenmyyjää.Company, Esprit. Viitattu 14.9.2014. Espritillä on toiminnassa myös verkkokauppa. Esprit’n kanta-asiakasohjelma on nimeltään Esprit Friends. Esprit’n tuotteet valmistetaan lähinnä Kiinassa (54 %), Bangladeshissä (8 %), Turkissa (8 %), Vietnamissa (6 %) ja muissa Aasian maissa (9 %).Profile:Esprit, Clean Clothes Campaign. Viitattu 14.9.2014. Suomessa Esprit toimii tanskalaisen Esprit de Corp. Danmark A/S:n sivuliikkeen kautta. Tanskalaisyhtiön omistaa Alankomaiden Antilleille rekisteröity Efe (Investments-Ii) N.V.Lampinen, Antti: Nämä yhtiöt toimivat veroparatiiseissa, Taloussanomat 8.4.2016, lähde Dun & Bradstreet. Esprit’n mainoskasvoina ovat toimineet muiden muassa mallit Gisele Bündchen ja Christy Turlington. Vuonna 2024 Esprit oli kaatumassa konkurssiin. Sveitsin ja Belgian yhtiöt haettiin konkurssiin maaliskuussa, Saksan yhtiöt toukokuussa ja Tanskan yhtiö kesäkuussa 2024. Suomen yksikkö oli Tanskan sivuliike, ja kaikki Suomen myymälät ja verkkokauppa suljettiin ja työntekijät irtisanottiin. ==Historiaa== Susie ja Doug Tompkins aloittivat vaatteiden myynnin San Franciscossa pakettiautonsa tavaratilasta. Esprit alkoi kansainvälistyä, kun Tompkinsit tapasivat Michael Yingin. Hänen avullaan perustettiin Esprit Far East, ja hänestä tuli myöhemmin yrityksen osakas ja lopulta hallituksen puheenjohtaja. Vuonna 1978 yrityksen myynti ylitti 100 miljoonaa dollaria, ja Hongkongin lisäksi laajenettiin toimintaa Saksaan ja muualle Eurooppaan.History, Esprit. Viitattu 14.9.2014. 1980-luvulla Esprit toteutti menestyksekkään ”Real People” -kampanjan, jonka kuvasi sittemmin Benettonin mainonnalla hätkähdyttänyt italialainen Oliviero Toscani. Esprit Europen pääkonttorin Düsseldorfin lähelle piirsi Memphis-ryhmän arkkitehti Ettore Sottsass, joka suunnitteli myös Esprit’n myymäläsisustuksia. Vuonna 2002 yrityksen erillisinä toimineet Euroopan ja Pohjois-Amerikan yksiköt sulautettiin Hongkongin pörssissä vuodesta 1993 noteerattuun Esprit Holdings Limitediin. Vuonna 2012 Esprit ilmoitti sulkevansa kaikki jäljellä olevat 93 vähittäisliikettään Yhdysvalloissa ja Kanadassa, koska ne tuottivat tappioita. Vinicy Chan ja Lauren Coleman-Lochner: Esprit to Close All Stores in Unprofitable North America. Business Week 8.2.2012. === Valikoima === Esprit’n valikoimiin kuuluvat lasten, miesten ja naisten vaatteet ja asusteet sekä erilaiset kodin sisustustuotteet. Esprit’n valikoima jakautuu seuraaviin mallistoihin: * Esprit Casual * Esprit Collection * edc by Esprit * Esprit Sports * Esprit Lifestyle & Home ==Lähteet== == Aiheesta muualla == Luokka:Vaatemerkit Luokka:Pörssiyhtiöt Luokka:Hongkongilaiset yritykset Luokka:Saksalaiset yritykset Luokka:Yhdysvaltalaiset yritykset
Likino-Duljovo

thumb|250px|Posliinitehtaan kulttuuritalo Likino-Duljovossa. Likino-Duljovo () on kaupunki Moskovan alueen Orehovo-Zujevon piirissä Venäjällä. Se sijaitsee Meštšoran alangon reunalla 98 kilometriä Moskovasta koilliseen. Kaupungin kautta kulkee Orehovo-Zujevon ja Kurovskojen välinen rautatie (Duljovon asema). Asukkaita on 31 321 henkeä (vuonna 2010). 1870-luvulla paikalle perustettiin kutomo, jonka ympärille syntyi työläisasutus. Vuonna 1930 yhdistetyistä Likinon ja Duljovon taajamista tuli kaupunki vuonna 1937. Nykyään siellä on mm. suuri posliinitehdas, tekstiilitehdas ja linja- autotehdas. Nähtävyyksiin kuuluu Konstantin Melnikovin 1930-luvun alussa suunnittelema konstruktivistinen posliinitehtaan kulttuuritalo. ==Lähteet== ===Lähteet joihin ei viitata=== ==Aiheesta muualla== * Kaupungin kotisivut (ld-gorod.ru) * Epävirallinen kaupunkisivusto * Toinen kaupunkisivusto Luokka:Moskovan alueen kaupungit
Vallankumouksellinen kommunistinen puolue

Vallankumouksellinen kommunistinen puolue () on yhdysvaltalainen maolainen kommunistinen puolue, jota johtaa Bob Avakian. Puolue julkaisee Revolution- lehteä. Ideologialtaan marxilais-leniniläis-maolainen puolue on perustettu vuonna 1975. Puolueen aktiivi Damián García kuoli 22. huhtikuuta 1980 henkirikoksen uhrina Los Angelesissa. Hän oli kaksi viikkoa aiemmin nostanut Alamon ylle punaisen lipun Teksasin lipun tilalle. Puolueen mukaan Garcían kuolema oli poliisin toimeenpanema salamurha. == Lähteet == == Aiheesta muualla == * Puolueen lehden viralliset sivut Luokka:Yhdysvaltain puolueet Luokka:Kommunistiset puolueet
Lurensin kesäteatteri

Lurensin kesäteatteri () on kesäteatteri Pernajassa Loviisassa. Östra Nylands Ungdomsförbundin ylläpitämässä ruotsinkielisessä teatterissa on 463 hengen pyörivä katsomo. Teatteri aloitti toimintansa vuonna 1958. Teatteri on toiminut vuodesta 1964 Lurensin kartanon alueella, jossa sillä on vuonna 2000 valmistunut huoltorakennus Löjtnantsgården. Kartanon on kunnan omistuksessa. == Näytelmät ja ohjaajat == * 1958 Sockenskomakarna (Nils Brandt) * 1959 Värmlänningarna (Erik Andersson) * 1961 Mans Kvinna (Erik Andersson) * 1962 Stockflottarna (Axel Slangus) * 1963 Himlaspelet (Hans Fors) * 1964 Bondbröllop (Sigge Strömberg) * 1965–1966 Dunungen (Hedvig Sievers) * 1967 Jeppe på berget (Per Tuominen) * 1968–1969 Sju bröder (Börje Lampenius) * 1970 Slättens melodi (Margaret von Martens) * 1971 Markurells i Wadköping (Börje Lampenius) * 1972 Tehuset Augustimånen (Börje Lampenius) * 1973 Tre vita skjortor (Börje Lampenius) * 1974 Revisorn (Börje Lampenius) * 1975 Valborgsmässoafton (Hedvig Sievers) * 1976 Spelman på taket (Helen Elde) * 1977 Hurra en pojke (Sven Sid) * 1978–1979 Värdshuset Vita Hästen (Börje Lampenius) * 1980 Fäderna (Erik Andersson) * 1981 Värmlänningarna (Helen Elde) * 1982 Gösta Berlings saga (Börje Lampenius) * 1983 Sockenskomakarna (Hedvig Seivers) * 1984 Hans nåds testamente (Börje Lampenius) * 1985 Herr Puntila och hans dräng Matti (Algot Böstman) * 1986 Hårda tider (Algot Böstman) * 1987–1988 Sound of Music (Sven Sid) * 1988 Trollkarlen från Oz (Ingrid Söderblom) * 1989 Eldkvasten (Ingrid Söderblom) * 1990 Vilsna vägar (Erik Andersson) * 1991 Lilla Helgonet (Ingrid Söderblom) * 1992 Emil i Lönneberga (Ove Grundström) * 1993 Pippi Långstrump (Ove Grundström) * 1994 Oklahoma (Ingrid Söderblom) * 1995 Stor-Klas och Lill-Klas (Göran Sjöholm) * 1996 Johannidrömmar (Göran Sjöholm) * 1997 Smugglarkungen (Göran Sjöholm) * 1998 Den ljufva galenskapen (Börje Lampenius) * 1999 Stockflottarna (Sven Sid) * 2000 Robin Hood (Christian Lindroos) * 2001 Jorden runt på 80 dagar (Christian Lindroos) * 2002 Spelman på taket (Christian Lindroos) * 2003 De tre musketörerna (Christian Lindroos) * 2004 Panik i Rölleby (Göran Sjöholm) * 2005 Sputnik (Göran Sjöholm) * 2006 Sugar (Christian Lindroos) * 2007 Hello Dolly! (Christian Lindroos) * 2008 Amadeus (Christian Lindroos) * 2009 Pelle Svanslös (Christian Lindroos) * 2010 Brudvalet (Robert Jordas) * 2011 Grease (Christian Lindroos) * 2012 Nils Holgerssons underbara resa (Christian Lindroos) * 2013 My Fair Lady (Christian Lindroos) * 2014 Så som i himmelen (Christian Lindroos) * 2015 Annie Mästerskytten (Oskar Silén) * 2016 Djungelboken (Oskar Silén) * 2017 Sällskapsresan (Oskar Silén) * 2018 Ronja Rövardotter (Tobias Zilliacus) * 2019 Juntjävlar (Mika Fagerudd) https://www.lurens.fi/pjaser/ == Lähteet == == Aiheesta muualla == * Luokka:Kesäteatterit Luokka:Pernaja
Tunturikarhunsammal

Tunturikarhunsammal (Polytrichastrum sexangulare) on pohjoisessa esiintyvä kenttäkerroksien pystykasvuinen lehtisammallaji. Se kuuluu Polytrichaceae- heimoon ja vuorikarhunsammalten sukuun. Läheltä katsottuna tunturikarhunsammal näyttää pikkuruisilta männyn taimilta. Yleisväriltään se on ruskeanvihreä. Tunturikarhunsammal kasvaa muutaman senttimetrin korkuiseksi. Tunturikarhunsammalta esiintyy ainoastaan Peräpohjolassa, Metsä-Lapissa ja Tunturi-Lapissa. Peräpohjolassa ja Metsä-Lapissa se on alueellisesti uhanalainen. Valtakunnallisessa uhanalaisuusluokittelussa tunturikarhunsammal on elinvoimainen. Sirppiahmansammal (Kiaeria falcata) on tunturikarhunsammalen seuralaislaji. Itiöpesäkkeet ovat harvinaisia, ja jos niitä löytyy, ne ovat pieniä. Tunturikarhunsammal on kaksikotinen. ==Lähteet== Luokka:Karhunsammalet
Liski (kaupunki)

Liski () on kaupunki Voronežin alueella Venäjällä. Se sijaitsee Donin rannalla 98 kilometriä Voronežista kaakkoon. Kaupunki on Liskin piirin keskus. Siellä risteytyvät Voronežin ja Millerovon sekä Harkovan ja Balašovin väliset rautatiet. Vuoden 2021 väestönlaskennan mukaan kaupungissa oli 54 147 asukasta.https://rosstat.gov.ru/storage/mediabank/tab-5_VPN-2020.xlsx 1500-luvulta lähtien paikalla sijaitsivat Novaja Pokrovkan, Liskin ja Zalužnojen kylät. Vuonna 1870 rakennettiin Liskin rautatieasema. Vuonna 1937 asemataajamasta tuli kaupunki. Vuodesta 1918 lähtien paikkakunnan nimenä oli Svoboda, vuodesta 1943 Liski, vuodesta 1965 Romanian kommunistipuolueen johtajan mukaan Georgiu-Dež ja vuodesta 1991 jälleen Liski. Toisen maailmansodan aikana saksalaisten hyökkäys pysäytettiin Donin oikealle rannalle. Zalužnojen ja Liskin kylät tuhoutuivat täysin kovissa taisteluissa. Nykyään kaupungissa on lähinnä rautatieliikennettä palvelevia yrityksiä sekä elintarviketeollisuutta. Kuva:Liski zhdvokzal.JPG|Liskin rautatieasema. Kuva:Liski Avtovokzal.jpg|Liskin linja-autoasema rautatieaseman aukiolla. Kuva:Lizki korona.JPG|Kauppakeskus Korona. ==Lähteet== ==Aiheesta muualla== * Liskin piirin ja kaupungin sivusto Luokka:Voronežin alueen kaupungit
Liski

Liski on karjalainen sukunimi Karjalankannakselta. Liski tulee lainasanasta, joka tarkoittaa kettua. Sukunimen vanhin tunnettu muoto on Liske ja sen kantajana on kirjattu ylös vanhoissa kirkonkirjoissa rälssitalonpoika Canutus "Nuutti" Jöransson Liske, Valkjärvi (n. 1684 - n. 1751). Liski voi viitata seuraaviin asioihin ja henkilöihin: ;paikkoja * Liski, kaupunki Venäjällä ;henkilöitä * Erkki Liski (1947–2023), tilastotieteen professori Tampereen yliopistossa * Jari Liski, (s. 1967), suomalainen metsätieteilijä ja tutkimusprofessori * Jarno Liski (s. 1984), suomalainen toimittaja ja tietokirjailija * Jussi Liski, suomalainen muusikko * Kaisa Liski, suomalainen kiinteistövälittäjä * Matti Liski, suomalainen taloustieteilijä ja professori * Mia Mironoff, ent. Mia Liski (s. 1967), suomalainen tanssitaiteilija, rehtori, näyttelijä ja kulttuurivaikuttaja * Petri Liski (s. 1965), suomalainen näyttelijä, juontaja ja muusikko * Paavo Liski (1939–2005), suomalainen näyttelijä, teatteriohjaaja ja -johtaja ja professori * Tommi Liski (s. 1971), suomalainen näyttelijä ja käsikirjoittaja.
Munchkin

Munchkin voi tarkoittaa ainakin seuraavia: * munchkin, kissarotu * munchkin, koirarotu * Munchkin, Steve Jacksonin kehittämä korttipeli * maiskiset (engl. Munchkins), satuolentoja L. Frank Baumin lastenkirjassa Ihmemaa Oz ja sen jatko-osissa sekä sovituksissa.
Ville Majamaa

Ville Majamaa (s. 13. maaliskuuta 1976 Tampere) on suomalainen näyttelijä. Hänellä on ollut vuodesta 2008 kiinnitys Tampereen Teatteriin, mitä ennen hän työskenteli freelancerina. Majamaa on vieraillut myös esimerkiksi Pyynikin kesäteatterissa, Rauman Kesäteatterissa ja Teatteri Telakalla. Majamaa valmistui teatteritaiteen maisteriksi Tampereen yliopiston näyttelijäntyön laitokselta vuonna 2004. Majamaan teatterirooleihin lukeutuvat muun muassa Hugo Simbergin rooli monologinäytelmässä Hugo Simbergin Siivet, Elwoodin rooli Blues Brothers Party -tuotannossa ja roolit Tampereen Teatterin näytelmissä Juhlat ja Pudotuspeli. Hän on näytellyt myös lyhytelokuvissa ja muun muassa televisiosarjoissa Joulukalenteri: Porokuiskaajan arvoitus (2014) ja Haamukirjoittaja (2015). ==Filmografia== ===Elokuvat=== Vuosi Elokuva Rooli 2014 Aikuisten poika Katrin pomo 2015 Toiset tytöt Ainon isä 2018 Valmentaja Vesa Honkanen ===Lyhytelokuvat=== Vuosi Elokuva Rooli 2000 10-33 ja 10-66 2003 Modena Huoltis 2007 Jos kaadun 2013 Pompeijin viimeiset päivät ===Televisiosarjat=== Vuosi Sarja Rooli 2013 Sata lasissa Hepola Pirunpelto Häkkinen 2014 Joulukalenteri: Porokuiskaajan arvoitus Väinö 2015 Haamukirjoittaja Simo 2016 Vihreät Valot – Väärät bileet Jake Uusikuja Joulukalenteri: Jäätävä seikkailu Väinökkinen 2018 Kummeli esittää: Kontio & Parmas Mertsi Aikuisen naisen joulukalenteri exä 2019 Sorjonen lakimies == Lähteet == == Aiheesta muualla == * Ville Majamaa Tampereen Teatterin verkkosivuilla Luokka:Suomalaiset näyttelijät Luokka:Vuonna 1976 syntyneet Luokka:Elävät henkilöt
Vuorikarhunsammal

Vuorikarhunsammal (Polytrichastrum alpinum) on pystykasvuinen lehtisammallaji. Se kuuluu Polytrichaceae -heimoon ja vuorikarhunsammalten sukuun. Vuorikarhunsammalta esiintyy koko Suomessa. Uhanalaisuusluokittelussa se on elinvoimainen. Vuorikarhunsammalta kasvaa esimerkiksi kallioiden varjoisilla seinämillä ja tunturikankailla. Se on kaksikotinen, itiöt ovat melko pieniä. ==Muunnokset== Vuorikarhunsammalesta on kolme muunnosta: *Polytrichastrum alpinum var. alpinum *Polytrichastrum alpinum var. fragile *Polytrichastrum alpinum var. septentrionale ==Lähteet== Luokka:Karhunsammalet
Delta (albumi)

__NOTOC__ Delta on australialaisen laulajan Delta Goodremin albumi vuodelta 2007. Goodrem on kuvaillut albumin musiikin olevan tunnelmaltaan "valoisampaa" kuin edellisen synkempiä teemoja käsitelleen Mistaken Identity -albumin musiikki. == Kappaleet == === Alkuperäispainos === # # # # # # # # # # # # # === Japanin painos=== # Believe Again -- 5:48 # In This Life -- 3:47 # Possessionless -- 4:22 # God Laughs -- 4:09 # You Will Only Break My Heart -- 3:03 # The Guardian -- 3:48 # Bare Hands -- 3:44 # Woman -- 4:30 # I Can’t Break It To My Heart -- 4:00 # Brave Face -- 3:45 # One Day -- 3:38 # Angels in the Room -- 4:22 # # === Yhdysvaltain painos === # Believe Again -- 5:48 # In This Life (remix) -- 3:47 # Possessionless -- 4:22 # # Bare Hands -- 3:44 # God Laughs -- 4:09 # You Will Only Break My Heart -- 3:03 # Woman -- 4:30 # Brave Face -- 3:45 # I Can’t Break It To My Heart -- 4:00 # One Day -- 3:38 # Angels in the Room” -- 4:22 # ;B-puolet * Breathe In, Breathe Out (In This Life) * Take Me Home (In This Life) * Fortune & Love (Believe Again) * Fever (Believe Again) * Unsure (Believe Again) * Black Velvet (live) (You Will Only Break My Heart) * Burn For You (live) (I Can’t Break To My Heart) * Edge of Seventeen (live) (I Can’t Break To My Heart) == Arvostelut == * Allmusic: Allmusic review ==Lähteet== Luokka:Vuoden 2007 albumit Luokka:Delta Goodremin albumit
Lisa Miskovsky

Lisa Miskovsky (s. 9. maaliskuuta 1975 Obbola, Umeå) on ruotsinsuomalainen muusikko. Hänen äitinsä on suomalainen, ja isä on kotoisin Tšekistä. Miskovskyn kappale ”Still Alive” on Mirror’s Edge -videopelin tunnusmusiikki. Miskovsky laulaa myös In Flames -yhtyeen Come Clarity -albumin kappaleessa ”Dead End”. Miskovsky osallistui vuoden 2012 Ruotsin kansalliseen euroviisukarsintaan Melodifestivaleniin kappaleella ”Why Start a Fire”. == Aiheesta muualla == * Virallinen kotisivu * Luokka:Ruotsalaiset laulajat Luokka:Ruotsinsuomalaiset henkilöt Luokka:Vuonna 1975 syntyneet Luokka:Elävät henkilöt
Oulun keskusaukio

Oulun keskusaukio (oik. Rotuaarinaukio) on aukio Oulun keskustassa Pakkahuoneenkadun ja Kirkkokadun risteyksessä. Aukio kuuluu osana kävelykatu Rotuaariin. Keskusaukio on rakennettu vasta sotien jälkeen. Jatkosodan pommitukset helmikuussa 1944 olivat tuhonneet Kirkkokatu 15:n ja 17:n puiset kauppatalot. Näille palotonteille suunniteltiin uusi keskusaukio Meurman-Ervin asemakaavassa 1947. Asemakaavassa aukiota reunustivat viisikerroksiset talot. Suunnitellessaan uudisrakennusta pommituksissa tuhoutuneen Pohjalaisen Kirjakaupan tilalle, kiinteistöyhtiö Pohjolan Kirja lupasi luovuttaa osan tontistaan yleiseksi aukioksi, jos kaupunki antaisi rakentaa kuusikerroksen talon. Kaupunginvaltuusto hyväksyi asemakaavamuutoksen alkuvuodesta 1948. Arkkitehti Uki Heikkisen suunnittelema uudisrakennus valmistui tammikuussa 1954. Asemakaavamuutos olisi mahdollistanut myös toisen tuhoutuneen talon korvaamisen kuusikerroksisella rakennuksella, mutta tontille rakennettu Sokos- tavaratalo toteutettiin vain kaksikerroksisena. Aukion suunniteltu ulkoasu toteutui vasta vuonna 2003, kun Sokos-tavaratalo purettiin ja Osuuskauppa Arina rakensi tontille nykyisen hotellin. Kirkkokadun toisella puolella keskusaukiota reunustavat jugendtyyliset kivirakennukset: arkkitehti Valter Thomén suunnittelema Pallaksen talo vuodelta 1907 ja arkkitehti Wivi Lönnin suunnittelema Oulun aluesäästöpankin talo vuodelta 1911. Keskusaukio toimi pysäköintialueena kunnes kävelykatu Rotuaari rakennettiin. Aukion keskellä on arkkitehti Seppo Valjuksen suunnittelema suihkulähde Keskusaukion kaivohuone (1989), joka paremmin tunnetaan nimellä Rotuaarin pallo. == Lähteet == == Aiheesta muualla == Keskusaukio Luokka:Pokkinen
Frizzle Fry

Frizzle Fry on Primuksen esikoisalbumi, joka julkaistiin helmikuussa 1990. == Kappaleet == # # # # # # # # # # # # # # == Kokoonpano == * Les Claypool – bassot, laulu * Larry LaLonde – kitarat * Tim ”Herb” Alexander – rummut == Arvostelut == * AllMusic: == Lähteet == == Aiheesta muualla == * Luokka:Vuoden 1990 esikoisalbumit Luokka:Primuksen albumit
Ammunta kesäolympialaisissa 1896 – miesten 25 metrin palvelusrevolveri

Miesten 25 metrin palvelusrevolveri kesäolympialaisissa 1896 käytiin 10. huhtikuuta Kallithean ampumaradalla. Kilpailuun osallistui 16 kilpailijaa neljästä maasta. Kilpailiussa jokainen urheilija ampui kolmekymmentä laukausta viidessä kuuden sarjassa. Kilpailun voitti Yhdysvaltain John Paine, joka osui maaliin 25 kertaa. Hänen veljensä Sumner Paine sijoittui toiseksi. Amerikkalaisten käyttämät Colt-aseet olivat huomattavasti muiden kilpailijoiden revolvereja parempia. == Tulokset == ==Lähteet== Luokka:Ammunta kesäolympialaisissa 1896